Public procurement notice: Contract Notice
Published: 2025-11-21
Buyer: Lapin hyvinvointialue
Country: FI
Region: FI1D7
Contract type: Services
Procedure: Open procedure
CPV classification: 85150000: Medical imaging services
Submission deadline: 2025-12-18
Award criteria: price, quality

Technical requirements: Hankinta toteutetaan julkisista hankinnoista ja käyttöoikeussopimuksista annetun lain (1397/2016)  25 §:n 1 momentin kohdan 3 mukaisena kansallisen kynnysarvon ylittävänä liitteen E sosiaali- ja terveyspalveluhankintana avointa menettelyä käyttäen.

Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki).

Mikäli mikään saaduista tarjouksista ei vastaa tarjouspyyntöä hankintayksikön edellyttämällä tavalla taikka olosuhteet tarjouskilpailun aikana muuttuvat sellaisiksi, ettei hankintayksikkö voi hyödyntää tarjouskilpailun tuloksia, hankintayksikkö voi keskeyttää hankintamenettelyn osittain tai kokonaan.

Tilaaja voi keskeyttää hankintamenettelyn osittain tai kokonaan todellisesta ja perustellusta syystä (hankintalain 125 §).

Tarjouksen tekemisestä, esittelystä tai muusta menettelyyn osallistumisesta ei makseta tarjoajille korvausta.

Tarjousten käsittelyn menettelyvaiheet ovat seuraavat:
Hankintayksikkö

1) Avaa tarjoukset
2) Tarkastaa tarjoajan soveltuvuutta koskevat vastaukset
3) Tarkastaa tarjousten tarjouspyynnön mukaisuuden
4) Vertailee tarjoukset
5) Tekee hankintapäätöksen ja antaa päätöksen tiedoksi kaikille tarjoajille
6) Tekee hankintasopimuksen voittajan kanssa

Hankintasopimus syntyy vasta kirjallisen sopimuksen allekirjoittamisella.
Lapin hyvinvointialue pyytää tarjousta magneettitutkimuspalveluista lausuntoineen tuotettavaksi Lapin hyvinvointialueen sekä Työterveys Lappica Oy:n tarpeisiin. 

Magneettitutkimuspalvelut tuotetaan Rovaniemellä Palveluntuottajan toimitiloissa, Palveluntuottajan laitteilla ja henkilökunnalla. Hankittavien palvelujen sisältö on ilmoitettu tarkemmin liitteellä 1 Palvelukuvaus ja ehdottomat vaatimukset. 

Magneettitutkimuspalveluita lausuntoineen hankitaan hyvinvointialueelle vuosittain noin 2200 kpl ja Lappica Oy:lle noin 500 kpl. Vuosittaiset arviot ostettavista määristä tutkimuksittain on ilmoitettu liitteillä 1.2, joiden tuottamiseen tarjoajalla tulee olla valmius sopimuskaudella sekä mahdollisilla optiosopimuskausilla. Hankintayksikkö ei sitoudu mihinkään tiettyyn hankintamäärään, vaan hankinnan määrä riippuu tarpeesta. Hankinnalla täydennetään Tilaajan omaa palvelutuotantoa. 

Palvelutuotannon suunniteltu aloitusajankohta on tammikuu 2026. Sopimuskausi on 24 kuukautta. Tilaaja varaa oikeuden kahteen kahdentoista (12) kuukauden mittaiseen optiokauteen sopimuskauden jälkeen.

Lapin hyvinvointialue vastaa hankintayksikkönä hankinnan kilpailuttamisesta ja hankintaprosessista kokonaisuudessaan, tekee mukana olevien osapuolten puolesta hankintaa koskevan päätöksen, huolehtii päätöksen ilmoitusvelvollisuuden sekä laatii ja allekirjoittaa hankintasopimuksen valitun Palveluntuottajan kanssa. Työterveys Lappica Oy vastaa oman sopimuksen laadinnasta. 

Osapuolet sitoutuvat noudattamaan hankintasopimuksia. Osapuolet vastaavat kukin erikseen tutkimusten tilaamisesta, ajanvarauksesta sekä potilasasiakirjojen rekisterinpitäjyyteen liittyvistä velvoitteista. Lapin hyvinvointialue ja Työterveys Lappica Oy vastaavat kukin omista kustannuksistaan.

Kyseessä on julkisista hankinnoista ja käyttöoikeussopimuksista annetun lain (1397/2016) 25 §:n 1 momentin kohdan 3 mukainen kansallisen kynnysarvon ylittävä liitteen E sosiaali- ja terveyspalveluhankinta.

Tarjouspyyntö muodostuu tästä hankintailmoituksesta liitteineen.
Valintaperusteena on kokonaistaloudellisesti edullisin tarjous, joka on hinta-laatusuhteeltaan paras.


Winner: Hansel Oy (Hilma)